


Technický popis:
SKRIŇA
umiestnenie: na zadnej empore na osi symetrie

HRACÍ PULT
na zadnej stene organa
manuálová klaviatúra: rozsah C – c3, 49 klávesov a tónov; obvyklá farebnosť; obloženie dlhších klávesov: kostené
ovládanie registrov a pomocné zariadenia:
drevené vysústružené registrové manubriá na vyťahovanie po 2 po stranách manuálovej klaviatúry, ale nižšie; názvy registrov nie sú označené; vľavo: Bourdon 8´, Principál 4´ (nepôvodné porcelánové manubrium, bližšie ku klaviatúre); vpravo: Oktáva 2´, Flauta 4´ (manubrium je odlomené)

TRAKTÚRY
tónová aj registrová: mechanické, tónová bodcová, s dlhými bodcami

VZDUŠNICA
typ: s tónovými kancelami – zásuvková
vzdušnica manuálu: v organovej skrini za prospektom
usporiadanie tónov: diatonicko-chromatické, zľava: Cis – A (diatonicky), c3 – B (chromaticky), Gis – C (diatonicky)
usporiadanie registrov od prospektu:
1. Principál 4´ C – A, c – fis v prospekte, otvorené cylindrické, org. kov, polkruhové horné lábiá (pôvodné); B, H, g – c3 vnútri, otvorené cylindrické, org. kov, špicaté horné lábiá, bez brád (pôvodné). Usporiadanie píšťal v 3 píšťalových poliach prospektu (5 / 7 / 5), zľava: G, Dis, Cis, F, A / fis, e, d, c, cis, dis, f / Gis, E, C, D, Fis. Píšťala C je signovaná: Kolbay / Ferencz / Szepesváralja; vedľa toho: C 4´ / Principal / 1886; na nohe: C 4.
2. Oktáva 2´ C – c3 otvorené cylindrické, org. kov, špicaté horné lábiá, bez brád. Píšťala C je signovaná: C 2´ / Octav; na nohe: C / 2.
3. Kryt 8´ C – h drevené kryté; c1 – c3 kryté cylindrické, org. kov (aj klobúky), 2 oblúkové výrezy, bez horných lábií, úzke letované bočné brady. Píšťala c2 je signovaná: c; dole nad nohou: 1198. Kovové píšťaly pochádzajú pravdepodobne od firmy Rieger. Je pravdepodobné, že pôvodne mal Kryt 8´ v celom rozsahu drevené kryté píšťaly (ako napr. v Trnovci).
4. Flauta 4´ C – c3 drevené otvorené

VZDUCHOVÁ SÚSTAVA
mechy: zásobný: plavákový (novší), v podstavci organovej skrine (bez čerpacieho mecha)
elektrické čerpadlo vzduchu: v tlmiacej skrini vedľa organovej skrine vľavo (čelný pohľad)

